Sankt-Peterburgda O‘zbekiston fuqarosi 12 yoshli qizni zo‘rlashda gumonlanib qo‘lga olindi

Sankt-Peterburgning Nevskiy tumanida 12 yoshli qizni zo‘rlagan O‘zbekiston fuqarosi qo‘lga olindi, deb xabar beradi “78.ru”.

Ma’lum qilinishicha, 17-iyul kuni politsiyaga 31 yoshli ayol murojaat qilib, 2009-yilda tug‘ilgan qizini Strelkov ko‘chasi 9-uy yonida noma’lum shaxs zo‘rlagani to‘g‘risida shikoyat qilgan. Politsiyachilar tomonidan olib borilgan tezkor qidiruv ishlari davomida 46 yoshli O‘zbekiston fuqarosi gumonlanuvchi tariqasida qo‘lga olingan.
Hozirda jinoyat ishi qo‘zg‘atishga oid masala muhokama qilinmoqda.
Bunga qadar Rossiyaning Leningrad viloyatida o‘zbekistonlik murabbiy o‘z shogirdini zo‘rlaganlikda gumonlanayotgani, Sankt-Peterburgda besh nafar o‘zbekistonlik o‘z vatandoshini zo‘rlagani, Peterburgda o‘zbekistonlik ikki yigit o‘zidan 20 yosh katta ayolni guruh bo‘lib zo‘rlaganlikda ayblanayotgani to‘g‘risida xabar berilgandi.
 Qashqadaryoda ishlash uchun Rossiyaga ketgan yolg‘iz onaning yolg‘iz qizi zo‘rlangani aytildi. IIB buni “har ikki tomonning xohishiga ko‘ra yuz bergan jinsiy yaqinlik” deb hisoblamoqda